02/05/2014 | Administración LocalMunicipal
San Sadurniño
Modificación de Ordenanza Fiscal nº 20

O Pleno deste Concello, en sesión celebrada o 1 de marzo de 2014, aprobou inicialmente a modificación da Ordenanza Fiscal nº 20, reguladora da Taxa por tramitación de documentos urbanísticos, o que se fixo público durante o prazo de trinta días, contados desde o seguinte ó da publicación de anuncio no Boletín Oficial da Provincia nº 49, do 13/03/14, sen que se presentase reclamación ou suxerencia algunha, enténdese definitivamente adoptado o acordo provisional sen necesidade de novo acordo plenario, publicándose en consecuencia o texto completo desa norma, que é o seguinte: No uso das facultades concedidas polos artigos 133.2 e 142 da Constitución Española e polo artigo 106 da Lei 7/1985 Reguladora das bases de réxime local, e de conformidade cos artigos 15 ao 19 do RDL 2/2004, de 5 de marzo, polo que se aproba o texto refundido da Lei reguladora das facendas locais, o Concello de San Sadurniño establece a taxa pola tramitación de expedientes urbanísticos, que se regulará pola presente ordenanza fiscal segundo o previsto no art.57 do devandito Real Decreto. a) Constitúe o feito impoñible da taxa a actividade municipal, técnica e administrativa realizada para verificar se os actos de edificación e uso do solo e subsolo suxeitos a licenza municipal ou comunicación previa a que se refiren os artigos 194 a 198 da Lei 9/2002, do 30 de decembro (LOUGA), están de acordo coas normas urbanísticas e de edificación previstas na citada lei e na normativa urbanística do Concello de San Sadurniño. b) En particular, estarán suxeitas a licenza municipal previa ou a comunicación previa os seguintes actos de edificación e uso do solo: a. Segregacións, parcelacións ou división de parcelas b. Licenzas e autorizacións de instalacións c. Cambios de titularidade e nome de licenzas de obra e apertura, así como modificación de uso de locais e edificios d. Colocación de terrazas, quioscos e carteis de publicidade visibles dende a vía pública e. Tramitación de instrumentos de xestión f. Licenza para a construción, modificación de estruturas, modificacións da distribución interior ou aspecto exterior das edificacións, así como toda índole de reforma, renovación e rehabilitación de edificacións g. Demolición de construcións h. Declaración de ruína i. Primeira ocupación de edificios j. Prórrogas de prazos inicialmente acordados k. Calquera outro esixido pola normativa urbanística 1. Son suxeitos pasivos contribuíntes as persoas físicas ou xurídicas e as entidades a que se refire o artigo 35.4 da Lei xeral tributaria, que sexan solicitantes da licenza ou servizo ou presenten a comunicación previa, ou que executen as construcións, instalacións ou obras sen obteren previamente a licenza preceptiva ou presentaren a preceptiva comunicación previa.2. Terán a consideración de persoas substitutas da contribuínte nas taxas establecidas pola tramitación dos expedientes urbanísticos as persoas construtoras e contratistas de obras, de conformidade co previsto no artigo 23.2. b) do RDL 2/2004, do 5 de marzo.3. A obriga de contribuír nacerá no momento de comezar a prestación do servizo, que ten lugar dende que se formula a solicitude da preceptiva licenza ou se presenta a comunicación previa, ou dende que o Concello realice as iniciais actuacións conducentes a verificar se é ou non autorizable a obra, instalación, modificación do uso dos edificios que se efectuase sen a obtención previa a correspondente licenza ou presentación da comunicación previa. A obriga de contribuír non se verá afectada nin modificada por: · Que se denegue a licenza · Que se conceda a licenza pero con modificacións respecto da solicitude · Que a persoa solicitante renuncie ou desista da súa solicitude ou comunicación previa · Que se resolva o expediente polas normas que regulan o silencio administrativo positivo 1. Responderán solidariamente da débeda tributaria, as persoas ou entidades a que se refire o art.42 da Lei xeral tributaria.2. Serán responsables subsidiarias as persoas administradoras das sociedades e os síndicos/as, interventores/as ou liquidadores/as de quebras, concursos, sociedades e entidades en xeral, nos supostos e co alcance que sinala o artigo 43 da Lei xeral tributaria.1. Constitúe a base impoñible da taxa: a. O custo real e efectivo da obra civil, cando se trate de movementos de terra, obras de nova planta ou menores, modificación de estruturas ou aspecto exterior das edificacións existentes b. O valor que teñan sinalados os terreos e construcións a efectos do Imposto sobre bens inmobles cando se trate doutros feitos impoñibles, como por exemplo, as modificacións do uso de edificios, segregacións, parcelacións, demolición de construcións e outros c. A superficie dos carteis de publicidade visibles dende a vía pública, expresada en metros cadrados d. A prestación de servizos urbanísticos nos outros casos 2. Do custo sinalado nas letras a) e b) do número anterior, exclúese o correspondente á maquinaria e instalacións industriais e mecánicas. Para determinar o custo real das obras do apartado a) estarase ao disposto na ordenanza fiscal reguladora do ICIO.1. As taxas pola tramitación de cada un dos expedientes son as seguintes: a. Para as licenzas de obras, tanto maiores coma menores, e para as comunicacións previas preceptivas segundo os artigos 194 e seguintes da Lei 9/2002, que non estean expresamente recollidas noutro apartado desta ordenanza será aplicable o 0,50% do P. E. M., establecéndose un mínimo de 12,00 € por cada expediente que se tramite b. Expediente de declaración de ruína de edificios: 60,00 €. c. Consultas previas, informes, certificados ou cédulas urbanísticas: · Certificacións urbanísticas: 20,00 € · Informes xurídicos: 20,00 € · Informes técnicos: 20,00 € · Certificados de antigüidade da vivenda: 20,00 € d. Licenzas e autorizacións para a segregación, parcelación, regularización de parcelas ou división de parcelas, por cada parcela resultante: 18,00 € e. Licenzas ou comunicacións previas para movementos de terras: 60,00 € f. Licenzas ou comunicacións previas para a instalación de carteis publicitarios: 20,00 € para superficies inferiores a 1 m2 e 40,00 € para os que superen esa medida g. Licenzas de primeira ocupación: 60,00 € en vivendas unifamiliares h. Por concesión de prórrogas dos prazos iniciais: 12,00 € i. Sinalización de aliñación e rasantes: 20,00 € 2. Cando o que se solicite sexa unha revisión dun expediente en tramitación por cambios substanciais no obxecto inicial pretendido, e provoque a repetición de trámites xa realizados, a taxa será a mesma que a que corresponde a un novo.3. Estas taxas incrementaranse anualmente segundo o dato IPC aprobado oficialmente.1. No suposto das obras de rehabilitación interior de vivendas ou de reforma de locais con destino a actividades comerciais gozarán de exención subxectiva aqueles contribuíntes que acrediten no momento da solicitude estaren en situación legal de desemprego e non teñan ingresos anuais computables superiores ao IPREM vixente en cada momento e referido a toda a unidade familiar.2. Gozarán dunha exención xeral subxectiva aquelas persoas contribuíntes que teñan ingresos anuais inferiores ao salario mínimo interprofesional vixente en cada momento e referido a toda a unidade familiar.3. Estas exencións deberán ser solicitadas pola persoa interesada no momento da solicitude do oportuno instrumento urbanístico e acreditadas no mesmo, e serán resoltas pola Xunta de Goberno Local.1. Xorde a obriga de contribuír cando se comece a actividade municipal que constitúe o seu feito impoñible. A estes efectos, entenderase comezada a devandita actividade na data de presentación da oportuna solicitude ou comunicación previa, se o suxeito pasivo a formulase expresamente.2. Cando as obras se iniciasen ou executasen sen obter a oportuna licenza ou sen presentar a comunicación previa, a taxa establecerase cando comece a actividade municipal conducente a determinar se a obra en cuestión é ou non conforme coa legalidade urbanística.3. A obriga de contribuír, unha vez xurdida, non se verá afectada de ningún xeito pola denegación da licenza solicitada nin pola renuncia ou desistimento da persoa solicitante unha vez concedida a licenza.1. As persoas interesadas na obtención dunha licenza de obras ou urbanística ou na realización de obras que requiran comunicación previa virán obrigadas a presentar no Rexistro xeral do Concello a oportuna solicitude, acompañando, no seu caso, o proxecto visado polo Colexio oficial respectivo, e especificando a natureza da obra, o lugar de emprazamento, o importe estimado da mesma, as medicións e o destino, e en todo caso, os documentos indicados no artigo 194 da Lei 9/2002, de 30 de decembro, de ordenación urbanística e protección do medio rural de Galicia.2. Se despois de formulada a solicitude de licenza ou a comunicación previa se modificase ou ampliase o seu obxecto, deberá poñerse en coñecemento da Administración municipal, acompañando o novo orzamento ou o reformado e, no seu caso, o proxecto, os planos e as memorias da modificación da ampliación.3. Segundo o indicado no artigo 17.3 do Decreto 28/1999, de 21 de xaneiro, polo que se aproba o Regulamento de disciplina urbanística para o desenvolvemento e aplicación da Lei do solo de Galicia, será requisito indispensable en todas as obras dispor, xunto á obra, dunha copia autorizada da licenza municipal. Nas obras maiores, ademais será necesaria a colocación dun cartel indicador no que se faga constar o nome e os apelidos do persoal técnico director e da persoa contratista, a ordenanza que se aplica, os usos ós que se vai destinar a construción, a data de expedición da licenza, o prazo de execución das obras, o número de plantas autorizadas e o número de expediente.4. A taxa esixirase en réxime de autoliquidación, xustificándose o aboamento nas oficinas municipais no momento da presentación da solicitude de expedición do documento ou inicio do expediente ou a comunicación previa, ou unha vez determinado o importe da base impoñible por parte dos servizos técnicos municipais, cando sexa preciso. Nos casos de expedientes iniciados ou documentos expedidos de oficio, a taxa esixirase no momento da notificación ou entrega da documentación á persoa interesada. Ningunha actuación do Concello pola que se faga obrigada a presente taxa sortirá efecto mentres non se realizase o abono correspondente.5. As solicitudes recibidas polos medios sinalados nos epígrafes b), c), d) e e) do apartado 4 do artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común, nas que non se xustifique o pagamento da presente taxa, serán admitidas provisionalmente, pero non se lles poderá dar curso sen que se emende esa deficiencia. A tal finalidade, requirirase á persoa interesada para que, no prazo de dez días, aboe a cota correspondente, coa indicación de que, en caso de non o facer, se lle terá por desistido na súa petición, arquivándose sen máis trámite, de conformidade co establecido no artigo 71.1 da referida Lei 30/1992. Será aplicable o disposto nos artigos 178 e seguintes da Lei xeral tributaria e a súa normativa de desenvolvemento, segundo o mandato do art.11 do RDL 2/2004. Para o non previsto nesta ordenanza fiscal estarase ao disposto no texto refundido da Lei reguladora de facendas locais, Lei xeral tributaria e disposicións concordantes. A presente ordenanza fiscal entrará en vigor o dia seguinte ó da publicación definitiva no BOP, e comezará a aplicarse a partir da dita data, permanecendo en vigor ata a súa modificación ou derrogación expresa.” San Sadurniño, 23 de abril de 2014. O ALCALDE, Secundino García Casal.